મૅરી કોમ ફિલ્મનો ફર્સ્ટ લુક રિલીઝ થઈ ગયો છે. ફિલ્મના બે પોસ્ટર્સ રિલીઝ કરાયા છે કે જેમાં પ્રિયંકા ચોપરાની બૉડી તથા તેમના ચહેરાના એક્સપ્રેશન એટલા લાજવાબ છે કે લોકો જોઈને આશ્ચર્યચકિત છે. પ્રિયંકાના ફૅન્સ તો પોસ્ટર જોઈ બહુ ઉત્સાહિત છે. સૌને સમ્પૂર્ણ વિશ્વાસ છે કે મૅરી કોમના પાત્રમાં પ્રિયંકાએ પોતાનું બેસ્ટ પરફૉર્મન્સ આપ્યું હશે. મૅરી કોમ ફિલ્મ એટલા માટે પણ ખાસ છે કે પ્રિયંકાના પિતાના આકસ્મિક નિધનના કેટલાક દિવસ બાદ જ પ્રિયંકાએ ફિલ્મનું શૂટિંગ શરૂ કરી દીધુ હતું. આટલા તાણમાં હોવા છતાં પ્રિયંકાએ વિપરીત પરિસ્થિતિઓમાં ફિલ્મ કરી.